L 197[32 Jurnalul Oficial al Uniunii Europene 25.7.2008 REGULAMENTUL (CE) NR. 712/2008 AL COMISIEI din 24 iulie 2008 de stabilire a restituirilor la export pentru siropuri și alte produse din sectorul zahărului exportate în aceeași stare COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (!), în special articolul 33 alineatul (2) para- graful al doilea, întrucât: (1)  În conformitate cu articolul 32 din Regulamentul (CE) nr. 318/2006, diferența dintre prețurile pe piața mondială ale produselor menționate la articolul 1 alineatul (1) literele (c), (d) și (g) din regulamentul menționat anterior și preţurile acestor produse pe piața comunitară poate fi acoperită de o restituire la export. (2) Având în vedere situația existentă în prezent pe piață în sectorul zahărului, trebuie stabilite restituiri la export în conformitate cu normele și cu anumite criterii prevăzute la articolele 32 și 33 din Regulamentul (CE) nr. 318/2006. (3)  Articolul 33 alineatul (2) primul paragraf din Regu- lamentul (CE) nr. 318/2006 prevede că restituirea poate fi diferențiată în funcţie de destinație atunci când acest lucru este justificat de situația pieței mondiale sau de exigențele specifice ale anumitor piețe. (4) Se pot acorda restituiri numai pentru produsele auto- rizate să circule liber în Comunitate și care îndeplinesc condițiile din Regulamentul (CE) nr. 951/2006 din 30 iunie 2006 de stabilire a normelor de aplicare a Regulamentului (CE) nr. 318/2006 în ceea ce priveşște schimburile cu țările terțe în sectorul zahărului (?). (5)  Restituirile la export pot fi instituite pentru a acoperi disparitățile de competitivitate dintre exporturile din Comunitate şi cele din țările terțe. Produsele comunitare exportate spre destinații apropiate și spre anumite ţări terțe care acordă un tratament preferențial la import se găsesc în prezent într-o poziție concurențială foarte avan- tajoasă. În consecință, este necesară eliminarea resti- tuirilor la export pentru aceste destinații. (6)  Măsurile prevăzute în prezentul regulament sunt conforme cu avizul Comitetului de gestionare a zahărului, ADOPTĂ PREZENTUL REGULAMENT: Articolul 1 (1) Produsele care beneficiază de restituirile la export prevăzute la articolul 32 din Regulamentul (CE) nr. 318/2006 şi valorile acestor restituiri sunt specificate în anexa la prezentul regulament numai dacă îndeplinesc condițiile cerute la alineatul (2) al prezentului articol. (2) Pentru a fi eligibile pentru o restituire în temeiul alineatului (1), produsele trebuie să îndeplinească cerințele pertinente stabilite la articolele 3 și 4 din Regulamentul (CE) nr. 951/2006. Articolul 2 Prezentul regulament intră în vigoare la 25 iulie 2008. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 24 iulie 2008. Pentru Comisie Jean-Luc DEMARTY Director general pentru agricultură și dezvoltare rurală () JO L 58, 28.2.2006, p. 1. Regulament modificat ultima dată prin Regulamentul (CE) nr. 1260/2007 al Comisiei O L 283, 27.10.2007, p. 1). Regulamentul (CE) nr. 318/2006 va fi înlocuit cu Regulamentul (CE) nr. 1234/2007 (JO L 299, 16.11.2007, p. 1) începând cu 1 octombrie 2008. (') JO L 178, 1.7.2006, p. 24. Regulament modificat ultima dată prin Regulamentul (CE) nr. 514/2008 (JO L 150, 10.6.2008, p. 7).